Zapíšte sa dolu na odber videí zdarma: Čas na čaj s Teal Každú druhú stredu
Stretnite Teal naživo! pozrite si www.tealswan.com pre workshopy naživo aj online
Spiritualita 3.0
Ahojte...
Duchovné polemiky sa často znižujú
ku škriepkam o význame slov.
Ale pre účel dnešnej epizódy,
dovoľte mi pohrať sa so slovami,
aby ste ľahšie porozumeli
niečomu, čo nakoniec možno zažiť
len vlastným vnímaním pocitov.
Pred tisíckami rokov bolo povedané,
že TÚŽBA je zdrojom utrpenia...
Je to pravda?
Nie.
Ukazuje sa, že to nie je pravda.
Pôvodne použité slovo bolo "Taṇhā"
A preklad slova "Taṇhā"
ak ho berieme doslovne,
je SMÄD.
Tak aký je rozdiel medzi smädom a túžbou?
Veľký!
Smäd a Túžba sú opačnými stranami tej istej mince.
Smäd je tienistou stránkou Túžby.
Inými slovami,
predstavte si možnosť výberu ako dvojstrannú mincu.
Na jednej strane je túžba,
na druhej strane je smäd.
Smäd je temnou stranou Túžby na minci zvanej "MOŽNOSŤ VÝBERU"
Smäd naznačuje predchádzajúci "NEDOSTATOK",
a že tento nedostatok motivuje chcenie,
ktoré nazývame TÚŽBOU.
Smäd je "NAVIAZANIE SA".
Naviazanie je "chtíč" po niečom,
poháňaný AVERZIOU k niečomu inému.
Preto koreňom utrpenia,
je stav neutíchajúceho pohybu
od AVERZIE k jej opaku - NAVIAZANIU.
- Vec po ktorej túžime,
kvôli nášmu silnému pocitu
jej nedostatku.
Naviazanie, ktoré je vedľajším produktom Smädu,
nie je nič viac než ZÁVISLOSŤ.
Je to zúfalá túžba po určitej veci,
kvôli inej skutočnosti,
ktorej sa snažíme vyhnúť.
Existuje rozdiel medzi chcením a túžbou.
Chcenie je temnou stranou túžby.
Je následkom povšimnutia,
že niečo nám je odopierané.
Túžba nie je zlá.
V skutočnosti by ste sa jej nevyhli
za celý život
ani keby ste chceli
a ani by ste nechceli,
ak by ste chápali o čo ide.
Avšak môžete ju pretvoriť - povýšiť.
Túžba v najčistejšej forme
je ako povedať "ÁNO!" zážitku,
nič viac, nič menej.
Je to "ÁNO", ktoré vzniká
vyriešením problému (=KONTRASTU),
nie však vyslovením slova "NIE".
Inými slovami,
je to "Áno" zážitku (čiže rozhodnutie sa pre prežitie určitej skúsenosti),
ktoré nie je vyvolané AVERZIOU,
a preto nenaberá formu naviazania.
Túžba v čistej forme neobsahuje ODPOR.
Je nástrojom Skutočného JA.
Uľahčuje ROZVOJ
a SEBA-UVEDOMENIE
a SEBA-REALIZÁCIU.
Chcenie je nástrojom Ega.
Pripravení na facku?
"EGO" je slovo, ktoré Budha ani nepoznal!
Ak by ste Budhovi povedali "Ego",
bol by úplne zmätený, čo tým myslíte.
V skutočnosti je to freudovský výraz, (pozn. od Freuda)
ktorý bol prevzatý do budhistických kruhov
a používaný pri rozširovaní Budhovho učenia.
Bol to proste najlepší spôsob
na opísanie rozdielu
medzi osvietenou perspektívou,
kde neexistuje oddelené (samostatné) Bytie,
a medzi neosvietenou perspektívou,
kde existuje pocit oddelenia (samostatnosti) Bytia.
Neskôr to Jung nazval Temnou sktránkou,
mysliac Vedomie verzus Nevedomie.
Keď Budha presne opísal
svoje prežitie osvietenia,
to čo sa snažil vysvetliť bolo,
že si všimol protiklady v sebe samom
napríklad PRAVDA a ILÚZIA, VEDOMIE a NEVEDOMIE,
UTRPENIE a ŠŤASTIE.
A že Osvietenie prechádza všetkými protikladmi.
Tak to je.
Osvietenie nie je šťastím o nič viac než je utrpením,
je to oslobodenie od protikladov.
Všetok pohyb v tomto vesmíre až doteraz,
sa udial, pretože niekto
sa chce posunúť k niečomu
lebo sa chce vzdialiť od niečoho iného.
Chce sa priblížiť k niečomu čo CHCE,
lebo sa chce vzdialiť od toho, čo NECHCE.
Táto "bolesť" je večným stavom.
Až kým prestaneme byť v tomto stave.
Keď žijete život utekaním pred negativitou
smerom k pozitivite
ste stále v pohybe.
Nikdy sa nezastavíte aby ste privoňali k ružiam v prítomnom okamihu,
takpovediac.
Všetky rozhodnutia robíte z bolesti.
Všetky rozhodnutia sú výsledkom
pokusu vyhnúť sa bolesti.
Predstavte si život, kde nie je nič také,
čomu by ste sa chceli vyhnúť.
Život sa žije pre radosť a bez odporu voči bolesti.
Na ukončenie tejto slzavej stopy
nekonečného pohybu
preč a smerom ku...
tento pohyb od averzie smerom ku chceniu
(to je v skutočnosti naviazanie)
sa otočíme čelom k našej AVERZII.
Sadneme si s ňou,
prijmeme ju.
Nekladieme jej žiadne podmienky,
pretože jej dávame vedieť,
že sme ochotní ju prežiť
bez potreby ju zmeniť.
Sme oslobodení
vďaka našej ochote
priniesť svetlo prítomnosti nášho Vedomia
do tieňa neprítomnosti Vedomia.
Už nechováme odpor k našej AVERZII,
A tak už nie je naším pánom.
Túžba je premenená lebo sa oslobodila od tieňa.
A oslobodením sa od tieňa,
už nie je potrebné znovuzrodenie.
Chtíč po znovuzrodení
zmizol zo samotnej Duše.
Duša sa teraz rozhoduje z pohľadu
nemotivovaného AVERZIOU ani CHTÍČOM.
Proces duchovného PREBUDENIA
sa deje v troch oddelených krokoch.
Samozrejme treba chápať,
že v budúcnosti tu potenciálne môže byť viac krokov,
ale kvôli nášmu chápaniu
som zjednodušila PREBUDENIE do 3 základných krokov
- ako svätá trojica.
Teraz vám tie kroky vysvetlím...
Najskôr prichádza "Spiritualita 101"
Vysvitne vám, že snáď naozaj
ste schopní vytvárať svoju realitu.
Snáď naozaj môžete byť slobodní.
Že naozaj máte na výber možnosť byť šťastný,
namiesto nešťastný.
A tak sa vyberiete v ústrety šťastiu.
Sústredíte sa na "pozitívno"
Robíte všetko pre to
aby ste zvýšili svoje životné blaho.
Idete v smere toku vašej RADOSTI.
Uvoľníte priechod radosti. ("umožňujete radosť")
Uprednostňujete svoje POCITY nad všetkým ostatným,
cieľom vášho života je cítiť sa lepšie.
Konečne si dovolíte získať po čom túžite.
Ale tie veci aj tak stále chcete
kvôli averzii voči iným veciam.
Stále utekáte od zlých pocitov.
Začínate cítiť hlboko vnútri,
že toto je nekonečný kolobeh: AVERZIA a CHTÍČ
veci nechcené a chcené...
Čokoľvek dostanete, chcete viac...
Už to nie je také uspokojujúce ako kedysi,
a tak je čas na ďalší krok: "Spiritualita 2.0"
V Spiritualite 2.0 si uvedomíte,
že všetok pohyb smerom k túžbam
je pohybom preč od nechceného,
to vás však nikdy neprestane prenasledovať.
Presne ako búrka alebo tornádo,
ktoré vás bude naháňať z miesta na miesto.
Rozhodnete sa, že odpoveďou je
otočiť sa čelom k vašej averzii
a vojsť rovno do stredu búrky.
Miesto aby ste dali voľný priechod pozitívnym emóciám
začnete praktizovať uvoľňovanie negatívnych emócií,
aby nevznikal ODPOR voči nim.
Sceľujete sa, stávate sa úplným celkom.
Nevedomie sa stáva Vedomím.
Chcenie sa stáva čistou túžbou.
Stávate sa úplným
lebo TIEŇ už nie je oddelený
od svetla - Vedomia.
Váš cieľ "cítiť sa lepšie",
nahradí cieľ: "zlepšiť sa v cítení".
Ostanete v prítomnom okamihu
bez averzií a teda bez chtíča.
Nikam sa neženiete,
minulosť vás prestáva motivovať do budúcnosti,
a ostanete jednoducho v prítomnosti...
a vtedy ste pripravení na "Spiritualitu 3.0"
V Spiritualite 3.0 si môžete vybrať
a slobodne vytvárať svoju realitu
na základe túžby.
Ale táto túžba, už nie je poháňaná
averziou voči čomusi.
Práve preto,
Spiritualita 3.0 je ríša
nazývaná VOĽBA.
Namiesto chtíča,
chápeme našu nekonečnú prirodzenosť tvorcu
a vyberáme si,
- vyberáme si byť bohatým,
nie z pocitu bolesti.
Inými slovami,
"Netúžim po peniazoch preto, že som chudobný..."
"...chcem ich lebo som zvedavý na tento uhol pohľadu."
Ako keď : "Chcem jahodovú zmrzlinu."
"Nechcem jahodovú zmrzlinu preto, ...
...žeby som tak veľmi, veľmi nenávidel čokoládovú"
Inšpirácia je tým, čo podnecuje náš pohyb
smerom k predmetom našej voľby.
Sme úplne v prítomnosti.
Žiadna minulosť sa neprenáša do našej súšasnosti, či budúcnosti.
Stav Spirituality 3.0,
sa objaví prirodzene,
ako výsledok osvetlenia tieňa.
Na začiatku, začínate "nevedomí".
Spíte.
A neviete, že spíte.
Keď sa začnete prebúdzať,
začnete si všímať protikladnosť vášho bytia.
Začnete vidieť, že možno...
je vo vás SVETLÁ a TIENISTÁ stránka.
Vnímate rozdiel medzi "Pozitívnym" a "Negatívnym".
A keďže si všimnete,
že veľká časť vašej tienistej strany
vytvára realitu v ktorej vy žijete,
urobíte čokoľvek,
aby ste vyliezli do svetla,
von z tmavej priepasti,
v ktorej ste žili svoj život.
Toto je Spiritualita 101.
V Spiritualite 2.0,
keď sme dosiahli ten stav "UVEDOMENIA"
- vyliezli sme z tej diery do svetla-
zachytíme to svetlo, ktorým je "UVEDOMENIE"
a zostúpime späť do priepasti
nášho vlastného TIEŇA.
So svetlom UVEDOMENIA
ten TIEŇ, do ktorého sme zostúpili,
prestáva byť tieňom.
A potom sa vyvinieme do Spirituality 3.0
Nevedomie sa stáva Vedomím
Protikladnosť sa rozplynie
Ste úplní, sami o sebe
Zažívate skutočný pokoj,
ktorým je prelínanie protikladov.
Pokoj nie je to, čo si myslíme.
Nie je to prosté prispôsobenie sa.
Nie je to len absencia boja.
Je to absencia vnútorného konfliktu,
a teda,
absencia vonkajšieho konfliktu.
Je to absencia protikladov a polarity.
Je to prienik symbolu Večnosti.
Žiadne protiklady, iba jedno ucelené Bytie.
To je stav, ktorý sme nazvali Osvietením.
A stav osvietenia nie je stavom "odpočinku".
Je to skôr výsledok nekončiaceho procesu
nadobúdania Vedomia.
Čím viac si Vesmír (Zdroj)
uvedomuje sám seba,
tým viac si má čo uvedomovať.
Tak my, ako mikropriestor väčšieho Vesmíru,
sa musíme stať uvedomelejšími.
A tak zažívame
stále ďalšie momenty osvietenia
až doteraz.
Tri kroky prebudenia sú jasne zobrazené
v symbole večnosti.
Preto použijem tento symbol
na vysvetlenie tohto 3-krokového procesu prebudenia
dnes pre vás.
Kvôli tomu, ako som práve tieto kroky nazvala,
za účelom lepšieho pochopenia
môžme upadnúť do omylu,
že určitý krok je vyvinutejší než predchádzajúci.
Dôležitejšie je aby sme sa na to pozreli
v horizontálnej línii.
Z pohľadu Vesmíru
žiaden krok nie je vyvinutejší alebo dôležitejší
ako predchádzajúci.
Rovnako ako Vesmír nevníma lezenie
ako zanedbateľný krok v porovnaní s chodením.
Sú nevyhnutné, sú dôležité.
Takže je dôležité vnímať tieto kroky
skôr ako váhy,
na ktorých obe strany sú rovnako zaťažené.
Pozrúc na symbol nekonečna,
vidíme že je tu polarita (protikladnosť).
Na jednej strane - hmota, na druhej - ne-hmota.
Na jednej strane - život, na druhej - smrť.
Na jednej strane - svetlo, na druhej - tma.
Ale medzi nimi je bod - nehybný bod.
Toto je tá časť symbolu nekonečna,
ktorá skutočne reprezentuje Nekonečno (Večnosť).
Nejde o rovnováhu protikladov,
ide o spojenie, teda prelínanie protikladov.
Takže tu máme Spiritualitu 3.0.
Na jednej strane - Spiritualita 101,
na druhej strane - Spiritualita 2.0
a v strede - Spiritualita 3.0.
Je lákavé uponáhľať
kroky "Prebudenia"
pretože úprimne,
všetci by sme chceli čím skôr dosiahnuť ten bod
kedy by sme sa neustále cítili úžasne,
kde by sme zotrvávali pevne v prítomnom okamihu,
a boli zbavení kladenia Odporu.
Ale tieto kroky "Prebudenia"
nebudú uponáhľané.
To miesto, ktoré sa snažíme prejsť čo najrýchlejšie
je v Spiritualite 2.0
kde znovu upadneme do pasce
pokusov o boj s emóciami,
pred ktorými sme utekali väčšinu života.
To je dôvod, prečo som nevypustila
toto konkrétne učenie Spirituality 3.0...
...už dávno.
Namiesto toho som čakala,
aby sa ľudia poriadne zžili v praxi so Spiritualitou 2.0
a nie aby prešli cez Spiritualitu 2.0
len aby sa dostali k Spiritualite 3.0
Lebo ak sa snažíme robiť 2.0, aby sme sa dostali k 3.0
nepochopili sme zmysel Spirituality 2.0.
Vtedy nie sme bezpodmienečne prítomní
s pocitmi ktoré cítime.
Nenechávame voľný priebeh
našim negatívnym emóciám.
Miesto toho odolávame negatívnym emóciám
tým, že sa snažíme ich pocítiť,
aby sme sa dostali od nich preč.
Niektorí ľudia strávia roky
praktizovaním Spirituality 2.0.
V tomto procese Prebudenia, ako v živote,
sa učíme loziť...
...skôr než sa naučíme chodiť...
...a než sa naučíme lietať.
Rôzne techniky - z ktorých každá vedie k ďalšej,
Nenahneváte sa na proces lozenia,
keď sa už naučíte chodiť.
Nenahneváte sa na proces chodenia,
než sa naučíte lietať.
Uvedomujete si, že sú potrebné rôzne techniky
na uľahčenie vášho Rozvoja.
Spiritualita 3.0 je krásnym spojením
Spirituality 101 a Spirituality 2.0.
Dalo by sa povedať, že Spiritualita 101 je hlavne
o umožňovaní Svetla,
a Spiritualita 2.0
je o umožňovaní Tieňa,
a Spiritualita 3.0 je prelínanie alebo spojenie
oboch zdanlivých protikladov.
Ak použijem náboženskú terminológiu,
Spiritualita 101 je ako Otec,
Spiritualita 2.0 je Duch Svätý
a Spiritualita 3.0 je Syn.
Inými slovami,
Ak Svetlo je Boh a Tieň je Bohyňa,
spojenie Svetla a Tieňa je Dieťa.
V Spiritualite 3.0,
tie techniky, ktoré sme sa naučili v Spiritualite 101,
ako "vytváranie svojej reality", "zámerné sústredenie pozornosti",
"pozitívne myslenie"
sú znovu včlenené do nášho procesu,
ale vďaka Spiritualite 2.0
sa "vyčistili".
Tieto túžby a praktiky
nie sú motivované strachom alebo negatívnou emóciou
a nie sú výsledkom vyhýbania sa alebo odporovania.
Z tohto dôvodu,
necítime bolesť pri procese dosahovania túžby
lebo sa neutekáme pred ničím iným.
Preto,
máme teraz slobodu výberu.
Žijeme slobodný život.
Toto je stav Živého Božstva...
Toto je stav Seba-Obnovenia...
Toto je stav úplného a totálneho...
Uvedomenia a Prebudenia.
Prajem pekný týždeň.